CELEX: 32005R0760
Language: el
Date: 2005-05-19 00:00:00
Title: Κανονισμός (ΕΚ) αριθ. 760/2005 της Επιτροπής, της 19ης Μαΐου 2005, για τον καθορισμό των ποσοτήτων ακατέργαστου καπνού που μπορούν να μεταφερθούν προς μια άλλη ομάδα ποικιλιών στο πλαίσιο του κατωφλίου εγγύησης για τη συγκομιδή 2005 στη Γερμανία, στην Ελλάδα, στην Ισπανία, στη Γαλλία, στην Ιταλία και στην Πορτογαλία

20.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 127/4
            
         
      ΚΑΝΟΝΙΣΜΌΣ (ΕΚ) αριθ. 760/2005 ΤΗΣ ΕΠΙΤΡΟΠΉΣ
   
   της 19ης Μαΐου 2005
   για τον καθορισμό των ποσοτήτων ακατέργαστου καπνού που μπορούν να μεταφερθούν προς μια άλλη ομάδα ποικιλιών στο πλαίσιο του κατωφλίου εγγύησης για τη συγκομιδή 2005 στη Γερμανία, στην Ελλάδα, στην Ισπανία, στη Γαλλία, στην Ιταλία και στην Πορτογαλία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2075/92 του Συμβουλίου, της 30ής Ιουνίου 1992, για την κοινή οργάνωση της αγοράς στον τομέα του ακατέργαστου καπνού (1), και ιδίως το άρθρο 9 παράγραφος 4,
   Εκτιμώντας τα ακόλουθα:
   
               (1)
            
            
               Το άρθρο 9 του κανονισμού (ΕΟΚ) αριθ. 2075/92 καθιέρωσε ένα καθεστώς ποσοστώσεων για τις διάφορες ομάδες ποικιλιών καπνού. Οι ατομικές ποσοστώσεις κατανεμήθηκαν μεταξύ των παραγωγών με βάση τα κατώφλια εγγύησης για τη συγκομιδή 2005 που καθορίστηκαν στο παράρτημα ΙΙ του κανονισμού (ΕΚ) αριθ. 546/2002 του Συμβουλίου, της 25ης Μαρτίου 2002, για τον καθορισμό των πριμοδοτήσεων των κατωφλίων εγγύησης για τον καπνό σε φύλλα κατά ομάδα ποικιλιών, ανά κράτος μέλος και για τις συγκομιδές 2002, 2003 και 2004, καθώς και για την τροποποίηση του κανονισμού (ΕΟΚ) αριθ. 2075/92 (2). Το άρθρο 9 παράγραφος 4 του κανονισμού (ΕΟΚ) αριθ. 2075/92 επιτρέπει στην Επιτροπή να εξουσιοδοτήσει τα κράτη μέλη να μεταφέρουν ποσότητες του κατωφλίου εγγύησης μεταξύ ομάδων ποικιλιών με τον όρο ότι οι προβλεπόμενες μεταφορές μεταξύ ομάδων ποικιλιών δεν θα προκαλέσουν συμπληρωματική δαπάνη εις βάρος του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) και δεν θα συνεπάγονται αύξηση του συνολικού κατωφλίου εγγύησης κάθε κράτους μέλους.
            
         
               (2)
            
            
               Δεδομένου ότι πληρούται ο όρος αυτός, πρέπει να επιτραπεί η εν λόγω μεταφορά στα κράτη μέλη τα οποία το έχουν ζητήσει.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης καπνού,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για τη συγκομιδή 2005, τα κράτη μέλη εξουσιοδοτούνται να μεταφέρουν, πριν από τις 30 Μαΐου 2005, ποσότητες από μια ομάδα ποικιλιών προς μια άλλη, σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα μετά από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαΐου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 215 της 30.7.1992, σ. 70· κανονισμός όπως τροποποιήθηκε τελευταία από τον κανονισμό (ΕΚ) αριθ. 2319/2003 (ΕΕ L 345 της 31.12.2003, σ. 17).
   
      (2)  ΕΕ L 84 της 28.3.2002, σ. 4· κανονισμός που τροποποιήθηκε τελευταία από τον κανονισμό (ΕΚ) αριθ. 1782/2003 (ΕΕ L 270 της 21.10.2003, σ. 1), όπως τροποποιήθηκε από τον κανονισμό (ΕΚ) 864/2004 (ΕΕ L 161 της 30.4.2004, σ. 48).
   
      ΠΑΡΑΡΤΗΜΑ
      Ποσότητες του κατωφλίου εγγύησης που κάθε κράτος μέλος εξουσιοδοτείται να μεταφέρει από μια ομάδα ποικιλιών προς μια άλλη ομάδα ποικιλιών
      
                  Κράτος μέλος
               
               
                  Ομάδα ποικιλιών από την οποία πραγματοποιείται η μεταφορά
               
               
                  Ομάδα ποικιλιών προς την οποία πραγματοποιείται η μεταφορά
               
            
                  Γερμανία
               
               
                  1 036,2 τόνοι dark air-cured (ομάδα III)
               
               
                  528,6 τόνοι flue cured (ομάδα I)
               
            
                  367,2 τόνοι light air cured (ομάδα II)
               
            
                  Ελλάδα
               
               
                  1 694 τόνοι light air cured (ομάδα II)
               
               
                  10 761 τόνοι flue cured (ομάδα I)
               
            
                  4 415 τόνοι sun cured (ομάδα V)
               
            
                  7 269 τόνοι Kabak Koulak (ομάδα VIII)
               
            
                  122 τόνοι Katerini (ομάδα VII)
               
            
                  5 267 τόνοι Kabak Koulak (ομάδα VIII)
               
               
                  3 193 τόνοι Basmas (ομάδα VI)
               
            
                  Ισπανία
               
               
                  1 999,8 τόνοι dark air-cured ομάδα III)
               
               
                  1 571,1 τόνοι flue cured (ομάδα I)
               
            
                  35,6 τόνοι light air-cured (ομάδα II)
               
            
                  Γαλλία
               
               
                  3 828,4 τόνοι dark air-cured (ομάδα III)
               
               
                  1 717,2 τόνοι flue cured (ομάδα I)
               
            
                  1 444,5 τόνοι light air cured (ομάδα II)
               
            
                  Ιταλία
               
               
                  850,0 τόνοι sun cured (ομάδα V)
               
               
                  611,9 τόνοι flue cured (ομάδα I)
               
            
                  120,0 τόνοι sun cured (ομάδα V)
               
               
                  98,2 τόνοι fire cured (ομάδα IV)
               
            
                  Πορτογαλία
               
               
                  50,0 τόνοι light air-cured (ομάδα II)
               
               
                  39,9 τόνοι flue cured (ομάδα I)